મે મહિનામાં અમેરિકી પ્રમુખ ડોનાલ્ડ ટ્રમ્પે અમેરિકાને ૨૦૧૫માં ઈરાન સાથે કરેલા કરારમાંથી બહાર કર્યુ હતું અને તેના પર નવા પ્રતિબંધ લગાવ્યા હતા અને ચેતવણી આપી હતી કે કોઈ દેશે તેહરાનને તેના વિવાદીત અણુ શસ્ત્ર કાર્યક્રમમાં સહકાર ન આપવો. ટ્રમ્પ પ્રશાસનના વરિષ્ઠ અધિકારીઍ જણાવ્યું હતું ટ્રમ્પનો ઉદ્દેશ્ય ઈરાનના અર્થતંત્રને ધીમું કરવાનો હતો પણ તેના કારણે તેલની કિંમતોમાં વધારો થાય તે મંજૂર નથી, આવામાં ૮ દેશોને તેલ આયાતમાં છૂટ આપવામાં આવી રહી છે. માનવામાં આવે છે કે અમેરિકી વિદેશ પ્રધાન માઈક પોમ્પિયો આ સંબંધમાં ટૂંક સમયમાં ઘોષણા કરશે. સૂત્રો મુજબ ટ્રમ્પ પ્રશાસન આઠેય દેશોને છૂટ આપવામાં પણ સંતુલન જાળવી રાખશે જેથી તેલ બજારમાં પર્યા પુરવઠો મળતો રહે સાથે જ ક્રૂડની કિંમતો પણ ન વધે.